EkBass/fiwiki-20250220-pages-articles huggingface dataset:
Timo ja Tuomo Suomalainen

Arkkitehtitoimisto Timo ja Tuomo Suomalainen oli veljesten Timo ja Tuomo Suomalainen omistama arkkitehtitoimisto, joka toimi Tuomo Suomalaisen kuolemaan vuoteen 1988 saakka. Toimiston nimissä he suunnittelivat Helsingin Temppeliaukion kirkon lisäksi muun muassa Keuruun varuskunnan, Haagan ammattikoulun, Espoon kaupunginkirjaston, Espoonlahden kirkon, Haminan poliisi- ja oikeustalon, Hotelli Mesikämmenen Ähtärissä sekä Espoon kauppakoulun laajennuksen. Suomalaiset suunnittelivat yhdessä 150 kohdetta, joista maineikkain on Temppeliaukion kirkko. Sen suunnittelutyön he saivat voitettuaan suunnittelukilpailun 1960. Alkuinnostuksen jälkeen kollegat vastustivat suunnitelmaa. Se edusti uutta vapaamuotoisempaa arkkitehtuuria, joka poikkesi silloin vallalla olleesta rationaalisesta arkkitehtuurista. Erityisesti Rakennustaiteen museo ja sen johtaja Aarno Ruusuvuori olivat sitä vastaan. Myös yleinen mielipide kääntyi kirkkoa vastaan osin sen kalleuden vuoksi. Niihin aikoihin suunnitelmaa vastustavat kristilliset opiskelijat maalasivat perustuksiin useaan paikkaan sanan Biafra!, joista yksi on edelleen huoltokäytävässä. Ongelmana olivat myös plagiointisyytteet, joissa viitattiin Pauli Blomstedtin 1930-luvulla tekemään suunnitelmaan. Timo Suomalainen kuitenkin sanoo, ettei Blomstedtin suunnitelma ollut heille tuttu. Samoihin aikoihin Temppeliaukion kirkon kanssa Suomalaiset saivat kilpailuvoiton perusteella toimeksiannoksi Jyväskylän hallinto- ja kulttuurikeskuksen suunnittelun. Työn sai kuitenkin Alvar Aalto, sillä Jyväskylän kaupunki halusi kaupungista Aalto-kaupungin. Tieto tuli Suomalaisille lehdistön välityksellä, ja he järkyttyivät siitä, että Aalto oli ottanut suunnitelman tehtäväkseen. == Lähteet == Luokka:Entiset suomalaiset arkkitehtitoimistot Luokka:Sisarukset
Italian liira

thumb|1000 liiran kolikko vuodelta 1997 Italian liira oli Italian kansallinen rahayksikkö vuosina 1861–2002. Se oli käytössä myös Italian sisällä olevissa valtioissa San Marinossa ja Vatikaanissa. Rahan tunnuksena oli ₤, £ tai L, valuuttatunnuksena ITL. Vuoden 2002 alusta se korvattiin eurolla. Liiran arvo oli 1 € = 1 936,27 liiraa. == Kolikot == *1 liira (arvoltaan 0,05 senttiä, ei yleisessä käytössä) *2 liiraa (0,10 senttiä, ei yleisessä käytössä) *5 liiraa (0,26 senttiä, ei yleisessä käytössä) *10 liiraa (0,52 senttiä, harvoin käytetty) *20 liiraa (1,03 senttiä, harvoin käytetty) *50 liiraa (2,58 senttiä) *100 liiraa (5,16 senttiä) *200 liiraa (10,33 senttiä) *500 liiraa (25,82 senttiä) *1 000 liiraa (51,65 senttiä) == Setelit == *1 000 liiraa (kuvattuna Maria Montessori), (0,516 €) *2 000 liiraa (kuvattuna Guglielmo Marconi), (1,03 €, harvoin käytetty) *5 000 liiraa (kuvattuna Vincenzo Bellini), (2,58 €) *10 000 liiraa (kuvattuna Alessandro Volta), (5,16 €) *50 000 liiraa (kuvattuna Gian Lorenzo Bernini), (25,82 €) *100 000 liiraa (kuvattuna Caravaggio), (51,65 €) *500 000 liiraa (kuvattuna Raffaello), (258,23 €, harvoin käytetty) == Lähteet == Luokka:Euroalueen entiset kansalliset rahayksiköt Luokka:Italian talous
Zeppelin

Zeppelin viittaa seuraaviin asioihin: * zeppeliini, jäykkärunkoinen ilmalaivatyyppi * Luftschiffbau Zeppelin, ilmalaivavalmistaja tai jokin sen tuotteista, kuten ** Graf Zeppelin, zeppeliinialus ** Graf Zeppelin II, zeppeliinialus * Graf Zeppelin, natsi-Saksan laivaston keskeneräiseksi jäänyt lentotukialus * Led Zeppelin, englantilainen rockyhtye * Ferdinand von Zeppelin, saksalainen kreivi * Kauppakeskus Zeppelin, kauppakeskus Kempeleessä.
Marcus Schenkenberg

Marcus Lodewijk Schenkenberg van Mierop (Marcus Schenkenberg; s. 4. elokuuta 1968 Solna) on ruotsalainen näyttelijä, televisioesiintyjä ja malli. Schenkenbergin mallinura alkoi vuonna 1987. Hänet muistetaan parhaiten Calvin Kleinin mallina, vaikka hän on poseerannut myös useiden muiden muotitalojen kasvona. Schenkenberg on seurustellut muun muassa Pamela Andersonin kanssa. Nykyisin hän asuu New Yorkissa, Yhdysvalloissa. ==Lähteet== == Aiheesta muualla == * Marcus Schenkenbergin kotisivut * Luokka:Ruotsalaiset mallit Luokka:Ruotsalaiset näyttelijät Luokka:Vuonna 1968 syntyneet Luokka:Elävät henkilöt
Mississippin kulttuuri

pienoiskuva|Vedenalaista pantteria esittävä Mississippin kulttuurin saviastia ehkä 1400-1600-luvulta. Mississippin kulttuuri oli Mississippin jokilaakson seuduille Yhdysvaltain keskilänteen noin 800–1500 jaa. kehittynyt esikolumbiaaninen intiaanikulttuuri, jonka asutuskeskuksiin rakennettiin suuria temppelikumpuja. Yksi kulttuurin suurista keskuksista oli Cahokia. == Asutuskeskukset == Mississipin kulttuurin väentiheys oli jopa kaksi asukasta neliökilometrilläCoe&Snow;&Nbanson; 1986, s. 57. Jo yksistään maissi mahdollisti suuren väestön kasvunDiamond 2003, s. 163, 164, 165.. Tyypillisessä Mississipin pikkukaupungissa oli 1-20 tasalakista kumpua ja/tai eliitin asuinalueita, jotka oli paaluaidoin ympäröityjäCoe&Snow;&Nbanson; 1986, s. 59.. Cahokian valvoma mutkikas päällikkökunta lienee käsittänyt ainakin kolmen kokoisia keskuksia ja lisäksi pikkukyliä. Ensimmäinen porras oli Cahokia ja toinen porras suuria kyliä, mm. Mitchell, East St. Louis ja Mt Pulcher. Kolmas porras käsitti vielä pienempiä kyliä. == Aikakauden loppuvaihe == Noin 1350-1450 eaa. Keski-Mississippin kulttuurin alueelle syntyi niin sanottu "vapaa neljännes".Se ulottui lähinnä jokilaaksoissa Mississipin keski- ja Ohiojoen alajuoksullehttp://www.jstor.org/stable/1593795. Tällä alueella asutuskeskuksia hylättiin ja/tai niiden väkiluku pieneni. Linnoitettujen paikkojen määrä laski. Syynä saattoi olla ilmastonmuutos: ilmasto viileni ja kuivui, kun pieni jääkausi alkoi.Midcontinental Native American population dynamics and late Holocene hydroclimate extremes Broxton Bird,2017, DOI: 10.1038/srep41628 . == Katso myös == *Pohjois-Amerikan kummunrakentajat *Adenan kulttuuri *Hopewellin perinne *Kuvakumpu == Lähteet == *. * ===Viitteet=== == Aiheesta muualla == *Chucalissa Luokka:Yhdysvaltain esihistoria Luokka:Esikolumbiaaniset kulttuurit Luokka:Seulonnan keskeiset artikkelit
Adenan kulttuuri

Adenan kulttuuri oli itäisessä Yhdysvalloissa 1000–100 eaa. vallinnut muinainen intiaanikulttuuri, jonka ihmiset rakensivat suuria maakumpuja hautakummuiksi. Kumpujen lisäksi Adenan kulttuurin intiaanit tekivät ylhäältä katsoen neliön, ympyrän, viisikulmion ja joskus myös mäenharjojen reunojen muotoisia maavallejaBenson&Coe;&Snow; 1986 s. 49. Näihin aikoihin itäisessä Pohjois-Amerikassa vallitsi itäisen metsämaan perinteen alkuvaihe. Silloin osa vuodesta asuttiin suurissa kylissä, ja joinakin vuodenaikoina tehtiin ravinnonkeruuleirejä lähialueille. Adenan kulttuurin alkuperä on tuntematon. Siihen liittyi maanviljelyä, saviastioita ja laajaa kauppaa. Saviastiat eivät olleet taitavasti tehtyjä. Adenan ajan piippuja on löydetty. Kuparia saatiin Suurten järvien läheltä ja kotiloita Meksikonlahdelta. Adenan kulttuurin taantuminen liittyy Hopewellin kulttuurin nousuun. Hautaesineistä kertoo, että yhteiskunnassa oli varallisuus- ja asemaeroja. Luultavasti mahtisuvut hallitsivat Adenan asutuskeskuksiaBenson&Coe;&Snow; 1986 s. 50. Adenan kulttuuri vaikutti Ohiojoen laaksossa. Kulttuurin kumpuihin kuuluvat muun muassa Länsi-Virginian Moundsvillessä oleva noin 20 metriä korkea ja 50 metrin läpimittainen Grave Creek Mound ja South Charlestonin Criel Mound. == Adenan kummut == Adenan löytöpaikoja on ainakin 2 000 Ohiossa ja tähän rajoittuvissa osissa Länsi-Virginiaa, Pennsylvaniaa, Kentuckya ja Indianaa. Joitain pieniä Adenan ajan kumpuja on rakennettu maavallien ympärömiksi, ja ne lienee tehty yksittäishaudoiksi. Monia Adenan kumpuja näyttää käytetyn hautoina pitkän ajan kuluessa. Ensimmäiset kuvakummut lienevät Adenan ajalta. Käärmeen muotoinen Serpent Mound lienee tehty noin 300 eaa. == Historia == Adenan kulttuuri syntyi Ohiojoen laaskossa noin 1100–700 eaa. Pohjana oli ehkä aiempi arkaainen viljely, Glacial kame ja punaokrakompleksi. == Katso myös == *Pohjois-Amerikan arkaainen kulttuuri *Kuvakummut == Lähteet == * ===Viitteet=== == Aiheesta muualla == Luokka:Esikolumbiaaniset kulttuurit Luokka:Intiaanikulttuurit Luokka:Yhdysvaltain esihistoria
Hietalahti (Vaasa)

Hietalahti () on kaupunginosa Vaasassa, vanhan ydinkeskustan etelä- ja kaakkoislaidalla noin kilometrin etäisyydellä Vaasan ydinkeskustasta. Ensimmäinen talo Hietalahteen on rakennettu 1920-luvulla. Hietalahti on Vaasan arvostetuimpia asuinalueita kauniiden rakennustensa ja rauhallisen ilmapiirinsä vuoksi. Vaasan hallinnon tilastoalueista Hietalahti kuuluu Keskustan suuralueeseen. Monet Vaasan urheilukeskuksista ovat keskittyneet Hietalahteen, esimerkiksi jalkapallostadion, uimahalli, pesäpallostadion, monitoimiviheriö, kiekkogolf-puisto Rytilaakso (jossa aikaisemmin noin vuoteen 1970 saakka sijaitsi siirtolapuutarha), yleisurheilustadion Kaarlen kenttä sekä salibandy-, tennis- ja squash-harrastajien suosima Tennis-Center. Kaupunginosassa sijaitsee myös Vaasan ravirata, jonka pääkatsomon kolmas kerros tuhoutui tulipalossa 7. toukokuuta 2006. ==Merkittäviä rakennuksia== *Keskussairaala, Karl Viktor Reinius, 1902 *S-sairaala, ent. tartuntasairaala, Carl Schoultz, 1925, laajennukset Ingvald Serenius, Niilo Kostiainen, Eeli Marttunen *Vaasan uimahalli, Olli ja Eija Saijonmaa 1961, Kari Kyyhkynen 1983 *Bragen ulkomuseo, 24 rakennusta *Hietalahden puisto, Hietalahden Villa *vanha omakotitaloalue Asemakadun, Hietalahdenkadun ja Malmönkadun rajaamassa korttelissa, Carl Schoultz *Sato-kortteli eli ”lättähattutalot”, Malmönkatu, Viljo Revell 1946–1956 *Hietalahden koulu, Ravikatu 9, Osmo Sipari 1957 *Vaasan kauppaoppilaitos, Elma ja Erik Lindroos *”Peninkulmatalo”, Hietalahdenkatu 22–24, Viljo Revell 1959–1960 *Hietalahden jalkapallostadion, Sigge Arkkitehdit, 2016. == Lähteet == ==Aiheesta muualla== *Hietalahti, Sandviken : kaupunginosa Vaasassa 1350–1992. Toim. Lars Sundqvist, Petteri Järvinen, Lauri Hietamäki. Hietalahden pienkiinteistöyhdistys, 1992. ISBN 952-90-4353-8. *
Federalismi

Federalismi on poliittisessa merkityksessään valtiojärjestelmä, jolle ominaista on valtion eri alueiden laaja itsemääräämisoikeus. Federalistinen valtio on joko liittovaltio tai valtioliitto. Federalistisia valtioita ovat muiden muassa Saksa, Sveitsi, Venäjä ja Yhdysvallat. Yhdysvaltain syntyvaiheissa federalismilla tarkoitettiin siirtokuntien lujaa yhteen liittämistä. Federalismia pidetään myös keinona valtioiden muodostamien yhtymien muodostamiseen. Muun muassa Euroopan yhdentymisen tiimoilta on esitetty federalistisia ajatuksia. Liittovaltio voi muodostua kahdella tavalla: * Monesta yhdeksi: Olemassaolevat itsenäiset valtiot päättävät yhdistyä valtioliitoksi tai liittovaltioksi. * Yhdestä moneksi: Yhtenäisvaltio päättää jakautua pienempiin itsehallintoalueisiin kuten esimerkiksi osavaltioihin, jotka muodostavat yhdessä liittovaltion. Federalismin tueksi on esitetty muun muassa seuraavia perusteluja: * Federalistisessa järjestelmässä osavaltiot toimivat yksilön suojana valtiota vastaan. * Federalistinen järjestelmä huomioi yhtenäisvaltiota paremmin alueiden erilaisuuden, jolloin paikallista tietämystä voidaan hyödyntää tehokkaammin päätöksenteossa. * Federalistisessa järjestelmässä vähemmistöt voidaan ottaa paremmin huomioon, millä voidaan ehkäistä poliittisia konflikteja. * Federalistinen järjestelmä lisää maan sisäistä kilpailua, jolloin yksilöt voivat muuttaa sinne, missä he voivat hyödyntää taitojaan parhaiten. == Lähteet == == Kirjallisuutta == * *
Hietalahti

Hietalahti voi tarkoittaa ainakin seuraavia: == Paikkoja == *Hietalahti, Kampin kaupunginosan eteläinen osa Helsingissä *Hietalahti, kaupunginosa Vaasassa *Hietalahti, kylä Halsualla *Hietalahti, kaupunginosa tai asuinalue Saarijärvellä *Hietalahti, kylä Suojärvellä == Henkilöitä == * Anita Hietalahti (s. 1977), kiekonheittäjä * Kari Hietalahti (s. 1964), näyttelijä * Vesa Hietalahti (s. 1969), ampumahiihtäjä. Luokka:Luettelot henkilöistä sukunimen mukaan
Proof

Proof, oikealta nimeltään DeShaun Dupree Holton, (2. lokakuuta 1973 - 11\. huhtikuuta 2006) oli yhdysvaltalainen rap-artisti. Hän oli mukana perustamassa D12 -rap-yhtyettä. Proof oli Eminemin läheinen ystävä ja esiintyi myös hänen keikoillaan. == Kuolema == Proof haavoittui vakavasti, kun häntä kohden ammuttiin detroitilaisessa CCC Club yökerhossa huhtikuussa 2006. Klubin ovivahti Mario Etheridge ampui Proofia kerran päähän sekä kahdesti rintakehään. Lawrence Van Gelder, Arts Briefly: Rapper Who Was Killed Fired First Shot, Police Say, The New York Times, April 14, 2006, Accessed November 17, 2008.Lawrence Van Gelder, Arts Briefly: Another Death in Shooting At Detroit Nightclub, The New York Times, April 19, 2006, Accessed November 17, 2008.Lawrence Van Gelder, Arts Briefly: Wrongful Death Suit Against Rapper's Estate, The New York Times, May 3, 2006, Accessed November 17, 2008.Lawrence Van Gelder, Arts Briefly: Proof's Killer Convicted, The New York Times, September 22, 2006, Accessed November 17, 2008. Proof kuoli matkalla sairaalaan. == Diskografia == === Mixtapet === * Grown Man Shit * Hand 2 Hand Official Mixtape Instruction Manual * Good Times The Mixtape (2006) === Albumit === * Electric Cool-Aid: Acid Testing EP (2002) * I Miss the Hip Hop Shop (2004) * Searching for Jerry Garcia (2005) * Time'll Tell (2007) ==Lähteet== == Aiheesta muualla == * First Mourningbook of Proof for Fans Luokka:Yhdysvaltalaiset hip hop -artistit Luokka:Yhdysvaltalaiset henkirikosten uhrit Luokka:Vuonna 1973 syntyneet Luokka:Vuonna 2006 kuolleet Luokka:Seulonnan keskeiset artikkelit Luokka:Afroamerikkalaiset
Egilsstaðir

Egilsstaðir on kaupunki Fljótsdalshéraðin kunnassa Islannin itäosassa Lagarfljótjoen varrella. Vuonna 2019 kaupungissa oli 2 501 asukasta. Kaupunki perustettiin vuonna 1947 palvelujen keskukseksi maatalousvaltaiselle alueelle. Kaupungin nimi tulee Egilsstaðirin tilasta, jonka paikalle se pystytettiin. Nykypäivään tultaessa Egilsstaðirista on kasvanut Itä-Islannin suurin kaupunki ja liikenteen sekä hallinnon keskus. Kaupungissa on korkeakoulu, lentokenttä ja sairaala. == Lähteet == ==Aiheesta muualla== Luokka:Islannin kaupungit Luokka:Islannin entiset kunnat
Sheriff

Sheriff () on Transnistriassa toimiva yritys, joka omistaa huoltamo- ja supermarketketjut, televisiokanavan, rakennusyhtiön, Mercedes-Benz -myymälän, alkoholitehtaan, elintarviketehtaita, mainostoimiston, kasinon, jalkapalloseura FC Sheriff Tiraspolin ja joukkueen jalkapallostadionin sekä viiden tähden hotellin. Šerifin uskotaan saavan etuoikeuksia kansainvälisesti tunnustamattoman Transnistrian hallinnolta, ja BBC:n tietojen mukaan yhtiötä johtaa presidentti Igor Smirnovin poika Vladimir Smirnov. Sekä isä että poika ovat kuitenkin kieltäneet väitteen. Moldovalainen Jurnal de Chişinău on esittänyt väitteitä, että yritystä käytettäisiin salakuljetuksella ansaitun rahan pesuun, mutta väitteet on tyrmätty moldovalaisena propagandana. ==Aiheesta muualla== * Virallinen sivu * BBC:n artikkeli "Misery in a pariah state" * StrategyWorld.com: Nuclear material in Moldova Luokka:Monialayritykset Luokka:Transnistria
Andros

Andros voi viitata seuraaviin: * Andros, saari Bahamalla * Ándros, saari Kykladeilla Kreikassa * Oy Andros Ab, Oy Andrée & Rosenqvist Ab, Turussa 1906–1939 toiminut veneveistämö ja konepaja
Irtaimistovarasto

Irtaimistovarasto on useimmiten kerrostalossa oleva lukollinen, usein lämmitetty varastotila, joka on tarkoitettu asukkaiden irtaimiston säilytykseen. Usein irtaimistovarastona toimii rakennuksen väestönsuoja. Irtaimistovarasto voi olla sijoitettuna myös erikseen, esimerkiksi kunkin asunnon sisäänkäynnin lähelle. Irtaimistovarastossa on jokaista talon asuntoa kohden oma pieni lukittavissa oleva varastokomero, tyypillisesti 1–5 neliömetriä. Kukin asukas voi varastoida komerossaan henkilökohtaisia tavaroitaan. Varaston käyttöoikeus sisältyy yleensä asunnon vastikkeeseen tai vuokraan. Luokka:Tilat
PFBC-voimalaitos

PFBC-voimalaitos on voimalaitos, jossa paineistetetussa leijukerroskattilassa poltetaan kiinteää polttoainetta. Savukaasut johdetaan sitten puhdistuksen kautta kaasuturbiiniin ja edelleen kombikattilaan, jossa niiden lämmöllä höyrystetään vettä höyryturbiiniprosessiin. Näin saadaan kiinteällä polttoaineella liki maakaasukäyttöisen kombivoimalaitoksen sähköntuotantohyötysuhde. Tämä voimalatyyppi sopii erityisen hyvin sellaiselle kivihiilelle, jossa tuhkapitoisuus on suuri tai laatu on vaihtelevaa. Voimalatyyppiä kehitettiin kovasti 1990-luvulla. Kirjainyhdistelmä PFBC tulee englannin sanoista pressurized fluidized bed combustion boiler eli paineistettu leijukerroskattila. ==Katso myös== *IGCC-voimalaitos eli kiinteän polttoaineen kaasutuksella varustettu kombivoimalaitos == Lähteet == Luokka:Voimalaitokset
Jukka Mäkelä (sosiologi)

Jukka Heikki Antero Mäkelä (s. 1953) on tilastotieteen lehtori, sosiologi ja Lapin yliopiston vararehtori.Suomen valtiokalenteri – Finlands statskalender 2017, s. 318. Helsinki 2017. ISBN 978-952-14-3032-9 Mäkelä on kehittänyt erityisesti tutkimusmenetelmien opetusta ja toiminut menetelmätieteiden laitoksen johtajana. Hän on väitellyt yhteiskuntatieteiden tohtoriksi Lapin yliopistossa 1996. Mäkelä on toiminut tilasto- ja yhteiskuntatieteen opetustehtävissä Oulun yliopistossa vuodesta 1976 ja Lapin yliopistossa vuodesta 1984. Tilastotieteen lehtoriksi Lapin yliopiston yhteiskuntatieteiden tiedekuntaan hänet nimitettiin 1995. Mäkelä on sosiologian, erityisesti kvantitatiivisen metodologian dosentti Jyväskylän yliopistossa. Lapin yliopiston vararehtorina hän on toiminut vuodesta 2001 lähtien. ==Julkaisuja== * *Eskola, Jari – Mäkelä, Jukka – Suoranta, Juha (toim.): Keskustelua kasvatus- ja sosiaalitieteiden 1990-luvun metodologiasta. Lapin yliopiston kasvatustieteellisiä julkaisuja C 8. Rovaniemi 1995. (Arvostelu. ) *Menneisyyden nykyisyys: Kvalitatiivisen ja kvantitatiivisen tuolla puolen. Diss. 1996. ==Lähteet== Luokka:Suomalaiset sosiologit Luokka:Vuonna 1953 syntyneet Luokka:Elävät henkilöt
Virka-aateli

Virka-aateliksi kutsuttiin monarkioissa niitä valtion ylimpiä virkamiehiä, jotka oli aateloitu henkilökohtaisesti. Käytännössä virka-aatelin asema soivat siten titulatuuran eli arvonimiluettelon ja verovapauden, mutteivät yleensä periytyvää arvoa. Normaali aateli oli vanhaa sotilaallisesti ansioitunutta aatelia. Isossa-Britanniassa eräiden korkeiden virastojen päälliköiden virka- asemaan liittyy automaattisesti ritarin arvo, mikä merkitsee henkilökohtaista virka-aatelisarvoa. ==Katso myös== * Rankijärjestelmä Luokka:Aateli
Ylipormestari

Ylipormestari on Suomessa tasavallan presidentin myöntämä arvonimi. Se kuuluu arvonimien 2. ryhmään ja siitä on maksettava veroa joko . Arvonimi myönnettiin ensimmäisen kerran vuonna 1934. Vuosien 1918–2013 aikana ylipormestarin arvonimi on myönnetty kahdeksalle henkilölle. == Arvonimen saajat == Kaikille Helsingin kaupunginjohtajille Antti Tulenheimosta alkaen on jossakin uran vaiheessa myönnetty tämä arvonimi. Nro Päivämäärä Henkilö Ammatti tai arvo Kotipaikka Lähteet 1. 17.8.1934 Antti Tulenheimo kaupunginjohtaja, lakitiet. tri Helsinki 2. 29.7.1949 Eero Rydman kaupunginjohtaja, lakitiet. lis. Helsinki 3. 25.5.1960 Lauri Aho kaupunginjohtaja, fil. maist. Helsinki 4. 27.9.1968 Teuvo Aura kaupunginjohtaja, lakitiet. lis. Helsinki 5. 6.6.1980 Raimo Ilaskivi kaupunginjohtaja, valtiotiet. tri Helsinki 6. 21.11.1991 Kari Rahkamo kaupunginjohtaja, dipl.ins. Helsinki 7. 30.5.1997 Eva-Riitta Siitonen kaupunginjohtaja, ekonomi Helsinki 8. 2.6.2006 Jussi Pajunen kaupunginjohtaja, kauppatiet. maist. Helsinki == Ylipormestari ei ole pormestari == Helsingin kaupunginjohtaja ei kuitenkaan ole ollut varsinainen pormestari vaan oikeudelliselta asemaltaan kaupunginjohtaja. Helsinki siirtyi pormestarimalliin vuoden 2017 kuntavaalien myötä ja tuolloin valittu uusi valtuusto valitsi Helsingille pormestarin. Suomessa Helsinkiä ennen vain Tampereella (vuodesta 2006) ja Pirkkalassa (vuodesta 2008) on ollut käytössä pormestarimalli. == Lähteet == Luokka:Suomalaiset arvonimet
Vesiturbiini

Vesiturbiini on laite, jolla virtaavan veden liike-energiaa muunnetaan akselin ja sitä myöten sähkövirtaa synnyttävän generaattorin pyörimisenenergiaksi. Turbiini on siis tavallaan pumpun vastakohta. Vesiturbiini yhdessä generaattorin kanssa on vesivoimalaitoksen pääkomponentti. == Toiminnan teoria == Turbiini on energianmuunnin. Se muuttaa veden painetta (potentiaalienergiaa) akselinsa pyörimisenergiaksi ja edelleen generaattorin pyörimisenergiaksi. Virtaava vesi ohjataan turbiinin juoksupyörän lapoihin, joihin se aiheuttaa voiman. Tämä voima vaikuttaa lapaan tietyn matkan ja tekee siten työn ja luovuttaa energiaansa turbiinille. === Reaktioturbiini === Newtonin kolmas laki kuvaa reaktioturbiinin energiansiirtoa. Vesivirran paine laskee sen vaikuttaessa turbiinin lapoihin ja siten luovuttaa energiaa turbiinille. === Impulssiturbiini === Newtonin toinen laki kuvaa impulssi- eli aktioturbiinin energiansiirtoa. Vesivirran paine (potentiaalienergia) muutetaan suuttimella liike-energiaksi. Suurinopeuksinen vesisuihku osuu turbiinin lapoihin ja suihkun suunta muuttuu. Suihku aiheuttaa lapaan impulssivoiman, joka vaikuttaa tietyn matkan tehden työtä turbiiniin ja siten antaen sille energiaansa. === Teho === Vesivirrasta saatavissa oleva teho. P=\eta\cdot\rho\cdot g\cdot h\cdot\dot V missä: *P= teho (W tai J/s) *\eta= turbiinin hyötysuhde *\rho= veden tiheys (kg/m3) *g= putoamiskiihtyvyys (Suomen leveysasteilla 9.81 m/s2) *h= korkeusero (m, korkeusero sisään tulevan ja ulosmenevän veden pinnan välillä) *\dot V= tilavuusvirta eli virtaama (m3/s) == Vesiturbiinien jaottelu == === Reaktioturbiinit === *Kaplan-turbiini Kaplan-turbiini soveltuu suurille virtaamille ja pienille pudotuskorkeuksille. Turbiinin juoksupyörä on potkurin tai aksiaalipumpun juoksupyörän muotoinen. Perinteiset Kaplan-turbiinit ovat olleet rakenteeltaan sellaiset, että generaattori on vesikanavan yllä ja itse turbiinin lavat roikkuvat alhaalla akselin varassa. Uudemmassa konstruktiossa nk. putkiturbiinissa turbiini ja generaattori sijaitsevat vesiputkessa olevassa tilassa. *Francis-turbiini Francis-turbiinit soveltuvat keskisuurille putouskorkeuksille, 20 m – 500 m. Niiden juoksupyörä muistuttaa keskipakopumpun vastaavaa. *Tyson-turbiini *Vesiratas === Impulssiturbiinit === *Peltonturbiini Pelton-turbiinit soveltuvat pienille virtaamille ja suurille putouskorkeuksille. Turbiinin kehällä on lusikan muotoisia kuppeja, joihin vesivirta tulee tangentin suuntaisesti suurella nopeudella. *Turgo-turbiini *Michell-Banki -turbiini Tunnetaan myös läpivirtaus- ja Ossbergerturbiinina. *
Kanotix

Kanotix on Knoppixiin ja Debianiin perustuva GNU/Linux -käyttöjärjestelmän jakelupaketti. Projektin aloitti Joerg Schirottke vuonna 2004. Kanotixin voi käynnistää suoraan live-CD:ltä tai sen voi asentaa kiintolevylle. Asennus on pyritty tekemään helpoksi ja paketin mukana seuraakin tarkoitusta varten skripti, jolla saa muun muassa luotua Kanotixin vaatimat osiot kiintolevylle. Kanotixia voi käyttää esimerkiksi toisen käyttöjärjestelmän pelastamiseen koneissa, jotka osaavat käynnistyä CD-asemalta mutta sitä voi käyttää myös sellaisenaan suoraan kiintolevyltä. Kanotixissa on KDE-työpöytäohjelmisto. Uusia ohjelmia on voinut asentaa Kanotixin Klik-tuella, jonka on korvannut AppImageKit. == Lähteet == == Aiheesta muualla == * Kanotixin sivut Luokka:Debian-pohjaiset jakelut
Opel Senator

Opel Senator on Opelin vuosina 1978–1994 valmistama automalli, jonka ensimmäinen malli tuli markkinoille vuonna 1978 Opel Diplomatin seuraajana. Se oli Opelin henkilöautomalliston lippulaiva vuoteen 1994 asti. == Opel Senator A == A-mallin Senator oli pidennetty, ylellisempi malli Opel Rekordista. Senatorin coupé-mallia myytiin nimellä Opel Monza. Britanniassa sekä Senatoria että Monzaa myytiin nimellä Vauxhall Royale, ja Etelä-Afrikassa nimellä Chevrolet Senator vuoteen 1982 asti, jonka jälkeen merkki vaihdettiin Opeliksi. Brittiläinen Ferguson valmisti nelivetoista versiota Senatorista/Royalesta. Senator A:n pohjalta tehtiin myös australialaiset Holden Commodore-mallit VK ja VL vuosina 1984–1988, sekä Daewoo Imperial Etelä-Koreassa. Myös harvinaisempi Bitter SC -coupé perustuu A-mallin Senatoriin. == Opel Senator B == B-mallin Senator perustui Opel Omega A:han. B-mallista ei tullut coupé-versiota A-mallin tavoin, vaan ainoa korimalli oli sedan. Senator B:n pohjalta tehtiin Holden Commodore VN Australiassa. Britanniassa Senator tunnetaan nimellä Vauxhall Senator. Opel Omega B:n tullessa myyntiin vuonna 1994 Senator-mallinimi poistettiin käytöstä ja autot liitettiin Omega-mallistoon jonka MV6-versiosta tuli Senatorin seuraaja. Moottorivaihtoehdot: *2.6 R6 12V Dual Ram - 150hp *3.0 R6 12V - 156-177 hp (1987–1992) *3.0 R6 24V - 204 hp *4.0 R6 24V - 272 hp == Aiheesta muualla == Senator Luokka:E-segmentin autot Luokka:1970-luvun autot Luokka:1980-luvun autot Luokka:1990-luvun autot
Eerik II Maununpoika

Eerik II Maununpoika eli Eerik Pappisvihaaja (Eirik II Magnusson, 1268 – 15. heinäkuuta 1299) oli Norjan kuningas 1280–1299. Eerik oli Maunu Lainparantajan vanhin poika. Eerikin ensimmäinen puoliso Margaret Skotlantilainen kuoli synnytyksessä. Heidän tyttärestään Margaretista tuli Skotlannin kuningatar, mutta hän kuoli jo 1290. Koska Eerikillä ei kuollessaan ollut poikaa, hänen seuraajakseen tuli hänen veljensä Haakon V Maununpoika. == Puolisot == *Margaret Skotlantilainen *Isobel Bruce == Lapset == * Margaret ==Lähteet == == Aiheesta muualla == Luokka:Norjan kuninkaat Luokka:Vuonna 1268 syntyneet Luokka:Vuonna 1299 kuolleet
Craig Bellamy

Craig Bellamy (s. 13. heinäkuuta 1979 Cardiff, Wales) on walesilainen entinen jalkapalloilija, joka edusti viimeksi Englannin Mestaruussarjassa pelaavaa Cardiffia. Kesällä 2014 Bellamy ilmoitti lopettavansa pelaajauransa ja suuntaavansa jatkossa valmennustehtäviin. Hyökkääjänä pelaava Bellamy aloitti ammattilaisuransa kaudella 1996–1997 Norwich Cityssä. Bellamy pelasi yhteensä neljä kautta Norwich Cityssä, maaliennätyksenään 17 maalia kaudelta 1998–1999. Kauden 2000–2001 Bellamy pelasi Coventry Cityssä, mutta siirtyi jo seuraavalla kaudella Newcastle Unitedin riveihin. Kolmen ja puolen kauden aikana Newcastle Unitedissa Bellamy pääsi pelaamaan muun muassa Mestarien liigassa. Jalkapalloilijan taitojensa lisäksi Bellamy on kerännyt huomiota myös vaikeilla luonteenpiirteillään. Kesken kauden, tammikuussa 2004–2005, Bellamy joutui vaihtamaan seuraa riitaannuttuaan silloisen valmentajansa Graeme Sounessin ja joidenkin joukkuekavereidensa kanssa. Uudeksi seuraksi Bellamylle tuli Blackburn Rovers. Kaudella 2005–2006 Bellamy teki Valioliigassa 13 maalia ollen Roversin paras maalintekijä ja suuri osa joukkuetta ja sen hyvää menestystä (6.). Tämä oikeutti Bellamyn pelaamaan UEFA-cupissa kaudella 2006–2007. Kesäkuussa 2006 Bellamy solmi nelivuotisen sopimuksen Liverpoolin kanssa. Sopimuksen on arvioitu olleen 6 miljoonan punnan arvoinen. Heinäkuussa 2007 Bellamy siirtyi 7,5 miljoonan punnan sopimuksella West Ham Unitediin. Sopimuksen pituus oli viisi vuotta. Tammikuussa 2009 Manchester City osti Bellamyn arviolta 14 miljoonalla punnalla West Hamista. Bellamy solmi Cityn kanssa neljän ja puolen vuoden mittaisen sopimuksen.http://www.skysports.com/story/0,19528,11679_4818831,00.html (Luettu 21. tammikuuta 2009) Bellamystä tuli Cityn toinen hankinta tammikuulle 2009. Aikaisemmin City hankki Wayne Bridgen Chelseasta. Myös Tottenham Hotspur tavoitteli aikaisemmin tammikuussa Bellamya. Elokuussa 2010 Bellamy siirtyi lainasopimuksella Cardiffiin. Elokuussa 2011 Bellamy siirtyi ilmaisella siirrolla Liverpooliin. Elokuussa 2012 Bellamy palasi takaisin kotikaupunkiinsa ja Cardiffin joukkueeseen. Walesin maajoukkueessa Bellamy pelasi 78 ottelua ja teki niissä 19 maalia. == Lähteet == * * * * === Viitteet === Luokka:Walesilaiset jalkapalloilijat Luokka:Vuonna 1979 syntyneet Luokka:Elävät henkilöt
Kairon metro

Kairon metro on Kairossa, Egyptissä toimiva metrojärjestelmä. Sen ensimmäinen linja avattiin vuonna 1987 ja se oli koko Afrikan mantereen ensimmäinen metrolinja. Kairon metrossa on kolme linjaa mutta neljännen suunnittelu on edistyneessä vaiheessa. == Kuvia == Tiedosto:Egypt.Cairo.Metro.01.jpg|Kairon metro Mar Girgisin asemalta Tiedosto:Cairo metro.JPG|Logo Tiedosto:Egypt.Cairo.Metro.04.jpg|Ataban asema Tiedosto:Egypt.Cairo.Metro.03.jpg|Metrojuna Tiedosto:Metro-1-l.jpg|Metrojuna == Lähteet == == Aiheesta muualla == *Kairon metro UrbanRailissa Metro Luokka:Afrikan metroliikenne Luokka:Egyptin liikenne
Reijo Hammar

Reijo Juhani Hammar (nykyisin Andreas Hammar) (s. 1953) on yksi Suomen tunnetuimmista rikollisista. Häntä kutsuttiin aikanaan Suomen vaarallisimmaksi vangiksi. Hammar murhasi 10. heinäkuuta 1986 Turusta Tukholmaan matkalla olleella Viking Sallylla tamperelaisen 44-vuotiaan liikemiehen, Antti Johannes Eljaalan. Hammar ja Eljaala menivät matkan loppuvaiheilla Eljaalan hyttiin. Tapauksesta kertoneen Iltalehden tietojen mukaan Hammar oli anastanut rahat Eljaalan lompakosta, mistä Eljaala aikoi ilmoittaa poliisille. Eljaalan ollessa poistumassa hytistä Hammar oli iskenyt häntä veitsellä kaulaan sekä kuristanut häntä lakanasta repäistyllä suikaleella. Tekoon osallistui myös Hammarin apuri. Hammar tuomittiin murhasta elinkautiseen vankeusrangaistukseen. Vuoden 1988 heinäkuussa Hammar karkasi kahden vankitoverinsa, Aaro Petteri Tenhusen ja Martti Orajärven kanssa Kakolasta eli Turun keskusvankilasta. Paon yhteydessä Hammar ampui vartijaa katkaistulla haulikolla käteen. Lapissa karkureille tuli riita, jonka päätteeksi Hammar surmasi Tenhusen lyömällä tätä kirveellä päähän. Karkumatka päättyi elokuussa 1988, jolloin Hammar ja Orajärvi jäivät kiinni Tukholmassa ja heidät palautettiin Suomeen. Kaksikko ehti tehdä pakonsa aikana useita pankkiryöstöjä. Lehdistö nimesi Hammarin vankilapaon seurauksena "Kakolan karkuriksi". Presidentti Tarja Halonen armahti Hammarin joulukuussa 2004. Hammar sai seuraavan kerran huomiota tiedotusvälineissä, kun hän 24. helmikuuta 2007 meni pistoolilla varustautuneena helsinkiläiseen Vuosaaren Oluthuoneeseen ja vapautti pubissa häiriköineen vaimonsa ovimiesten otteesta. Hammar ja vaimo poistuivat baarista ennen poliisin tuloa. Hammar saatiin kiinni myöhemmin samana iltana autosta vuosaarelaiselta pysäköintialueelta. Poliisi piti Hammarin ja hänen vaimonsa pidätettyinä seuraavaan päivään saakka, jolloin pariskunta päästettiin vapaalle jalalle. Helsingin käräjäoikeus langetti Hammarille 360 euron päiväsakot lokakuussa 2007. 25\. syyskuuta 2011 Hammar puukotti tuttavaansa helsinkiläisessä yksityisasunnossa erimielisyyksien seurauksena. Puukotettu mies onnistui pakenemaan toiseen asuntoon, minkä jälkeen Hammar lähti läheiseen pubiin. Poliisi otti Hammarin kiinni pubista kuulusteltavaksi. Kuulusteluissa Hammar ei pystynyt kertomaan motiivia teolleen. 7\. joulukuuta 2011 Helsingin käräjäoikeus tuomitsi Hammarin tapon yrityksestä neljäksi vuodeksi vankeuteen sekä maksamaan korvauksia puukotuksen uhrille. == Lähteet == Luokka:Vuonna 1953 syntyneet Luokka:Suomalaiset murhaajat Luokka:Suomalaiset tappajat Luokka:Suomalaiset elinkautisvangit Luokka:Elävät henkilöt
Keijo Parkkinen

Keijo Parkkinen (s. 28. lokakuuta 1965) on suomalainen suunnistaja, joka on edustanut kotimaisissa kilpailuissa sekä SK Pohjantähteä että Ylikiimingin Nuijamiehiä. Ammatiltaan Parkkinen on vahtimestari. Parkkinen on saavuttanut MM-kilpailujen viestissä hopeaa vuonna 1995 sekä pronssia vuosina 1989, 1991 ja 1993. Hänen paras henkilökohtaisten matkojen MM-kisasaavutuksensa on lyhyen matkan kymmenes sija vuonna 1991. == Tulokset== === Kansainväliset arvokilpailut === * 1987 MM-kisat viestissä 4. * 1989 MM-kisat viestissä pronssia, hk. matkalla 19. * 1991 MM-kisat viestissä pronssia, lyhyellä matkalla 10. * 1993 MM-kisat viestissä pronssia, lyhyellä matkalla 19., pitkällä matkalla 22. * 1995 MM-kisat viestissä hopeaa, pitkällä matkalla 21. === Kotimaiset arvokilpailut === * 1995 Jukolan viesti, sijoitus 2. * 2002 SM- joukkueviestisuunnistus (H35), sijoitus 1. * 2002 SM-yösuunnistus (H35), sijoitus 1. * 2013 SM-kisat, keskimatka (H45), sijoitus 1. == Lähteet == == Aiheesta muualla == * SK Pohjantähti: Keijo Parkkinen __NOTOC__ Luokka:Suomalaiset suunnistajat Luokka:Vuonna 1965 syntyneet Luokka:Elävät henkilöt
Carl Giles

Ronald "Carl" Giles (29. syyskuuta 1916 - 28\. elokuuta 1995) oli englantilainen pilapiirtäjä joka työskenteli 47 vuotta uutislehti Daily Expressin palveluksessa. Englantilaista arkipäivää kuvaavista humoristisista piirroksistaan tunnettu Giles on äänestetty 1900-luvun parhaaksi englantilaiseksi pilapiirtäjäksi. Carl Giles aloitti uransa piirroselokuvan parissa. Hän jätti koulunsa kesken 14-vuotiaana ja ryhtyi apupojaksi elokuvateollisuuteen, kohoten lopulta animaattoriksi asti. 18-vuotiaana Giles palkattiin tuottaja Alexander Kordan palvelukseen ja hän huipensi elokuvauransa toimimalla lyhytpiirretyn The Fox Hunt (1938) pääanimaattorina. Vuonna 1938 Giles kuitenkin vaihtoi alaa ja siirtyi Reynold News -lehden palvelukseen tekemään pilapiirroksia sekä sarjakuvaa Young Ernie. 1943 hän aloitti työskentelyn Daily Express -lehdessä, piirtäen lehden päivittäistä pilapiirrosta kaikkiaan 47 vuotta. Giles jäi eläkkeelle Daily Expressin palveluksesta vuonna 1991. Giles karrikoi tarvittaessa poliitikkoja ja valtiollisia vaikuttajia kuningatarta myöten, mutta hän käsitteli politiikkaa mieluiten kuvaamalla sen vaikutusta tavallisten englantilaisten arkipäivään. Valtaosa hänen piirroksistaan on satiirisia mutta hyväntahtoisia tuokiokuvia englantilaisesta arkielämästä. Vuonna 1945 Giles kehitti tunnetuimman luomuksensa "Giles Familyn", meluisan työväenluokkaisen suurperheen, jonka kautta hän kommentoi ajankohtaisia tapahtumia. Giles Familyn tunnetuin hahmo oli Grandma eli Isoäiti, perheen äkkiväärä ja sisukas matriarkka. Giles ei koskaan myynyt piirroksiaan, mutta lahjoitti niitä avokätisesti hyväntekeväisyystarkoituksiin. Kuningatar Elisabet II ja prinssi Philip kuuluivat hänen ihailijoihinsa, ja monet hänet piirroksistaan päätyivät Buckinghamin palatsin seinälle. Vuonna 2000 järjestetyssä äänestyksessä 1900-luvun parhaasta brittiläisestä pilapiirtäjästä Giles nousi ensimmäiselle sijalle, jättäen taakseen muun muassa David Low'n ja Gerald Scarfen. Gilesin vaikutus on tuntunut myös Britannian ulkopuolella: esimerkiksi Suomen tunnetuin pilapiirtäjä Kari Suomalainen otti varhaisissa piirroksissaan Gilesiltä runsaasti vaikutteita. == Suomennettuja julkaisuja == * Englanti nauraa rivien välistä (1976) == Lähteet == == Aiheesta muualla == *Centre for the Study of Cartoons and Caricature Kokoelma Gilesin töitä. * Valikoima Gilesin töitä. Luokka:Brittiläiset pilapiirtäjät Luokka:Vuonna 1916 syntyneet Luokka:Vuonna 1995 kuolleet
M/S Silja Star

M/S Silja Star -nimellä on purjehtinut kaksi eri alusta: * M/S Wasa Queen vuosina 1980–1986 * M/S Estonia vuosina 1990–1991
MayBee

MayBee oli turkulainen pop-duo, johon kuului kaksi näyttelijätaustaista naista. Duon levy-yhtiö oli Poko Rekords. MayBeen ensilevylle, Ainoa unelma -albumille, kappaleita sävelsivät muun muassa Ressu Redford ja Toni Nuotio. Duon laulajat osallistuivat niiden tekoon kirjoittamalla sanoituksia. Pling- albumin tuotti Firevision-kaksikko. Levyllä on kaksi coveria, joista ensimmäinen on Nicepappi-yhtyeen "Kuumatkalla" (säv. ja san. Heli Luokkala- Nevalainen) ja toinen "Jäänmurtaja". MayBeelle kappaleita ovat tehneet myös Kaksion Jonna Kärkkäinen, Mikko Tamminen ja Jukka Takalo. Taustayhtyeessä rumpuja soitti Ari Toikka, kitaraa Erik Valkama, koskettimia Pekka Siistonen ja bassoa Ville Mäkinen. ==Diskografia== ===Albumit=== * Ainoa unelma (julkaistu 2. helmikuuta 2005) #Teen mitä vaan #Noidun sinut #Däng däng däng #Villi poika #Mä haluun kokea kaiken #Älä jätä mua tänne #Lennä pois #Ota mut mukaan #Viimeisen kerran #En suostu alistumaan #Hyvää päivää aamen * Pling (julkaistu 27. syyskuuta 2006) #Kuumatkalla #Tyttöystävänpäivä #Apina #Kurt Cobain #Jäänmurtaja #Ulkomaat #Mun on saatava tietää #Saalis #Nyt on nyt #Ikuisuus ===Singlet=== * Teen mitä vaan (2003) * Mä haluun kokea kaiken (2004) * Villi poika (2004) #10 * Saalis (2005) #Saalis #Pakko pakko pakko * Kuumatkalla (2006) #Kuumatkalla #Aamu * Tyttöystävänpäivä (2006) * Ikuisuus / Apina (2007) ===Musiikkivideot=== * Mä haluun kokea kaiken * Tyttöystävänpäivä ==Aiheesta muualla== * Luokka:Suomalaiset popyhtyeet Luokka:2000-vuosikymmenen yhtyeet ja sooloartistit
Naton lippu

pienoiskuva|Naton lippu pienoiskuva|Naton lippu Helsingissä Suomen liityttyä Natoon 4. huhtikuuta 2023. Naton lippu koostuu valkoisesta kompassiruususta, josta leviää neljä valkoista viivaa sivuille tummansinisellä taustalla. Naton neuvosto hyväksyi lipun viralliseksi lipukseen 14. lokakuuta 1953. Sininen väri kuvaa Atlanttia, kompassineulat jäsenvaltioiden yhteistä pyrkimystä rauhaan ja ympyrä yhtenäisyyttä. Tähdestä tulevat viivat tulee sisällyttää lippuun, mutta niiden pituus voi vaihdella lipun koon mukaan. Mitat Mitat Pituus 400 Leveys 300 Tähti 150 Ympyrän halkaisija 115 Tähden pisteiden ja viivojen välinen tila 10 Viivojen ja lipun ulkoreunojen välinen tila 30 Lipun sivujen suhde 3:4 Lipun pohjaväri Tumman sininen Pantone 280 == Katso myös == * Euroopan lippu == Lähteet == == Aiheesta muualla == Luokka:Nato Luokka:Järjestöjen liput
Kellie Pickler

Kellie Dawn Pickler (s. 28. kesäkuuta 1986 Albemarle, Pohjois-Carolina) on yhdysvaltalainen countrylaulaja, joka oli yksi finalisteista American Idolin viidennellä tuotantokaudella. ==Elämä ja ura== === Lapsuus ja nuoruus === Kellie Pickler syntyi Stanly Memorialin sairaalassa, Pohjois-Carolinassa. Kellie Pickler asui koko lapsuutensa ajan isovanhempiensa luona, sillä hänen oma äitinsä jätti hänet Kellien ollessa vain kaksivuotias. Kellien isä Clyde "Bo" Picklerillä on ollut lukuisia ongelmia, joihin vaikuttivat huumeet ja alkoholi, ja hän joutui vankilaan vuonna 2003 puukotustapaturmasta. Clyde vapautui vankilasta viikon sen jälkeen, kun Kellie putosi American Idolista. Kellie ei pitkään aikaan tiennyt äidistään mitään, kunnes hieman aikaa sitten Kellien äiti "astui ulos varjoista". Kellien äiti kertoi Clyden lyöneen häntä, ja Kellien pois-antamisen olevan ainoa mahdollisuus. Kellien äiti on koettanut saada yhteyttä Kellieen, mutta Kellie ei missään tapauksessa halua tavata äitiään, koska tämä on Kellien sanojen mukaan satuttanut Kelliä niin paljon. ===American Idol=== Pickler kilpaili American Idolin viidennellä tuotantokaudella vuonna 2006. Hän tuli mukaan Greensboron, Pohjois-Carolinan koelauluista. Pickler aloitti koelauluissa laulamalla Kelly Clarksonin kappaleen ”Since U Been Gone” ja Martina McBriden kappaleen ”A Broken Wing” ja kaikki tuomarit halusivat hänet jatkoon. Hollywood-viikolla tuomari Simon Cowell moitti Picklerin hermostuneisuutta, mutta hän eteni semifinaaleihin hyvien esitysten johdosta. Pickler oli erityisesti Cowellin suosikkeja ja hän on jopa sanonut, että hän pitää tästä vielä enemmän kuin neljännen kauden voittajasta Carrie Underwoodista. Pickler sijoittui kilpailussa lopulta kuudenneksi. === Esiintyminen visailuohjelmassa === Marraskuussa 2007 Pickler kilpaili television Are You Smarter Than a 5th Grader? -visailuohjelmassa hyväntekeväisyytenä Amerikan Punaiselle Ristille ja AARP:n vanhustenhoito- ohjelmalle. Kun häneltä kysyttiin, minkä Euroopan valtion pääkaupunki on Budapest, hän tunnusti luulleensa Euroopan olevan valtio.Are you dumber than an American Idol contestant? === Levytysura=== Picklerin debyyttialbumi Small Town Girl ilmestyi 31. lokakuuta 2006, ja ensimmäinen single Red High Heels 13. syyskuuta 2006. Kappaleessaan ”I Wonder” Pickler kertoo äidistään, joka hylkäsi hänet hänen ollessaan vasta kaksivuotias. Vuonna 2008 julkaistiin toinen, Picklerin nimeä kantava albumi Kellie Pickler. == Albumit == * Small Town Girl (2006) * Kellie Pickler (2008) * 100 Proof (2012) * The Woman I Am (2013) ==Lähteet== == Aiheesta muualla == Luokka:Yhdysvaltalaiset laulajat Luokka:American Idol -kilpailijat Luokka:Vuonna 1986 syntyneet Luokka:Elävät henkilöt
Dave Catching

Dave Catching (s. 7. kesäkuuta 1961) on yhdysvaltalainen muusikko Memphisistä, Tennesseestä. Hän oli muun muassa yhtyeiden Queens of the Stone Age ja Mondo Generator kitaristi. Hän on myös Eagles of Death Metalin ja Yellow No. 5:n ja The Gnarltonesin jäsen. Hän on myös ollut mukana The Desert Sessionsissa. Hän on myös Joshua Treessä, Kaliforniassa sijaitsevan The Rancho De La Luna -studion osaomistaja. Hän soitti kitaran lisäksi joissain Queens of the Stone Agen kappaleissa bassoa, koskettimia sekä oli välillä taustalaulaja. Dave sai lempinimen Diamond Dave Catching. ==Aiheesta muualla== *Rancho De La Luna Luokka:Yhdysvaltalaiset kitaristit Luokka:Vuonna 1961 syntyneet Luokka:Elävät henkilöt
Troy Van Leeuwen

Troy Van Leeuwen on yhdysvaltalainen muusikko, joka soittaa Lap Steel -kitaraa, sähkökitaraa, koskettimia ja joskus myös bassoa. Hänet tunnetaan parhaiten Queens of the Stone Agesta, jossa hän on soittanut vuodesta 2002 asti. Hän on soittanut myös yhtyeissä kuten Failure ja A Perfect Circle ennen liittymistään Queens of the Stone Ageen. ==Yhtyeet== *Failure *A Perfect Circle *Queens of the Stone Age *Enemy Luokka:Yhdysvaltalaiset muusikot Luokka:Syntymävuosi puuttuu Luokka:Elävät henkilöt
Sointukulku

Sointukulku (myös sointujärjestys, sointuprogressio tai harmoninen progressio) on joukko sointuja, jotka soitetaan ennalta määrätyssä järjestyksessä siten, että soinnut liittyvät jollakin tavoin toisiinsa ja muodostavat eheän kokonaisuuden. Sointukulku on keskeinen käsite suuressa osassa eurooppalaista musiikkia. Sen avulla musiikille voidaan luoda selkeä rakenne, joka voi olla esimerkiksi syklinen. Yleisimmin käytetty sointuprogressio länsimaisessa musiikissa perustuu I:n (eli toonikan), IV:n (eli subdominantin) ja V:en (eli dominantin) asteen soinnuille. Näitä sointuja käytetään muun muassa perus-, kahdeksan ja kahdentoista tahdin blueskaavoissa. Jazzissa yleisesti käytetty sointuprogressio perustuu sävelasteikon II asteen mollisoinnulle (ii-V-I). Erityisesti jazzmusiikissa monien jazzstandardien sointukuluille on alettu antaa omia nimiään, ja niitä on käytetty laajasti uusissa kappaleissa. Eniten käytettyjä tällaisia sointuprogressioita on George Gershwinin "I've Got Rhythm" -kappaleen sointukulku, jota on käytetty uudelleen niin usein, että jazzpiireissä se tunnetaan nykyisin nimellä Rhythm Changes. * Luokka:Musiikin teoria
Matt Cameron

Matt Cameron (s. 28. marraskuuta 1962 San Diego, Kalifornia) on yhdysvaltalainen rumpali. Parhaiten hänet tunnetaan grungeyhtye Soundgardenin rumpalina. Hän soitti yhtyeessä vuodesta 1986 yhtyeen hajoamiseen 1997 asti. Myöhemmin hän löysi itselleen uuden yhtyeen, Pearl Jamin, jossa hän soittaa vieläkin. Cameron syntyi San Diegossa, Kaliforniassa. Hän aloitti rumpujen soiton varhaisessa iässä. Hän ja muutama hänen kaverinsa soittivat cover- yhtyeessä nimeltä Kiss. Matt tapasi myöhemmin Paul Stanleyn. He saivat Kissiltä uhkauskirjeen heidän nimensä väärinkäytöstä. 1980-luvun alkupuolella hän muutti Seattleen, jossa hän soitti yhtyeissä kuten Skin Yard ja Feedback. Matt pääsi vuonna 1986 soittamaan Soundgardeniin tultuaan tunnetuksi paikallisissa musiikkipiireissä. Hän on myös soittanut Smashing Pumpkinsin, Geddy Leen ja Tony Iommin albumeilla. Hän esiintyy yhdessä kappaleessa Chris Cornellin sooloalbumilla Euphoria Morning. Hän on myös kanadalaisen Our Lady Peace -yhtyeen rumpali Jeremy Taggartin ystävä ja soittaa Our Lady Peacen Spritual Machines -albumilla kappaleissa ”Right Behind You (Mafia)” ja ”Are You Sad”. Hän soittaa Spider-Man – Hämähäkkimies -elokuvaan tehdyssä ”Hero”-kappaleessa, jossa laulaa ja soittaa kitaraa Nickelbackistä tuttu Chad Kroeger. Matt soitti myös hetken Queens of the Stone Agessä. == Lähteet == Luokka:Yhdysvaltalaiset rumpalit Luokka:Pearl Jamin jäsenet Luokka:Soundgardenin jäsenet Luokka:Vuonna 1962 syntyneet Luokka:Elävät henkilöt
Svarog

Svarog (, ) on slaavilaisen mytologian jumala. Svarogia pidetään yleensä auringon ja tulen jumalana. Svarog oli alun perin yksi slaavien tärkeimmistä jumalista, mutta sittemmin hänen merkityksensä väheni ja esimerkiksi Venäjällä Svarogin sijan otti Perun.Lurker 1987, s. 178 Joidenkin tulkintojen mukaan tulen jumala Svarogič oli Svarogin poika. Toisten mielestä nämä kaksi nimeä viittaavat samaan jumalaan. Slaavilaiseen mytologiaan perustuvissa uuspakanallisissa uskonnoissa Svarog on usein luoja ja ylijumala ja pyhän kolminaisuuden Triglavin osa. Nimen etymologian on arveltu viittaavan sanskritin sanaan svarga (taivas) tai slaavilaiseen sananjuureen svar (kirkas). == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Slaavilaiset jumalat Luokka:Tulen jumalat
Kosti Klemelä

Kosti Johannes Klemelä (29. helmikuuta 1920 Metsämaa – 26. marraskuuta 2006 Helsinki) oli suomalainen näyttelijä. Hän esiintyi yhteensä 24 elokuvassa ja televisiosarjassa. Rooleista tunnetuin on vänrikki (myöhemmin luutnantti) Koskela Väinö Linnan Tuntemattoman sotilaan vuoden 1955 filmatisoinnissa. Klemelä sai ensikiinnityksensä Mikkelin teatteriin vuonna 1946. Sen jälkeen hän näytteli Tampereen Työväen Teatterissa vuosina 1949–1955 ja sittemmin Suomen Kansallisteatterissa aina eläkkeelle jäämiseensä saakka. Klemelä näytteli Tuntemattoman sotilaan Koskelaa myös Tampereen Pyynikin kesäteatterissa.Muistokirjoitus. Helsingin Sanomat 1.12.2006. Artikkelin verkkoversio. Klemelä menehtyi vakavaan sairauteen 86-vuotiaana. Hänet on haudattu Hietaniemen hautausmaalle Kansallisteatterin näyttelijöiden yhteishautaan. ==Filmografia== * Pitkäjärveläiset, 1951 – Juha * Opri, 1954 – Jussi, renki * Kaunis Kaarina, 1955 – Tanssija * Tuntematon sotilas, 1955 – Vänrikki Koskela * Yhteinen vaimomme, 1956 – Kapteeni Erkki J. Lahtinen * Viisi vekkulia, 1956 – Tohtori Alpo Heikkinen * Nummisuutarit, 1957 – Jaakko * Sven Tuuva, 1958 – Matti, Svenin veli * Mies tältä tähdeltä, 1958 – Ekonomi Wessman * Autuas eversti, 1958 – Albert * Kovaa peliä Pohjolassa, 1959 – Päivystävä konstaapeli * Skandaali tyttökoulussa, 1960 – Pastori Amos Pölkkynen * Myöhästynyt hääyö, 1960 – Insinööri * Purasen häät, 1965 * Täällä Pohjantähden alla, 1968 – Nimismies * Akseli ja Elina, 1970 – Nimismies ”Ohrana” * Pohjantähti, 1973 – Nimismies * Meiltähän tämä käy, 1973 – Ministeri Vepsäläinen * Sujut, 1974 * Luottamus, 1976 * Jäniksen vuosi, 1977 – Etelä-Savon riistanhoitopiirin valvoja U. Kärkkäinen * Viimeinen savotta, 1977 – Kirkkoherra * Sodan ja rauhan miehet, 1978 * Isä meidän, 1993 – Vanha mies iltamilla ==Lähteet== ==Aiheesta muualla== * * Luokka:Suomalaiset näyttelijät Luokka:Pro Finlandia -palkitut Luokka:Vuonna 1920 syntyneet Luokka:Vuonna 2006 kuolleet
Dažbog

Dažbog (myös Dazbog, Dabog, kyrill. Дажбог) on slaavilaisessa mytologiassa auringon jumala. Hän on yksi harvoista autenttisista slaavilaisista jumalista: Dažbog mainitaan Nestorin kronikassa ja useissa muissakin käsikirjoituksissa. Erään tulkinnan mukaan Dažbog on Svarogin poika ja tulen jumalan Svarogičin veli. Joissakin myyteissä hän on Kuun jumalattaren puoliso. Venäläisessä kansanperinteessä Dažbogin sanotaan syntyvän joka päivä uudestaan lapseksi ja kuolevan auringonlaskun myötä vanhana miehenä. Luokka:Auringon jumalat Luokka:Slaavilaiset jumalat
Puutomaatti

Puutomaatti eli tomatillo eli tamarillo (Solanum betaceum, syn. Cyphomandra betacea) on koppisiemenisiin kuuluva koisokasvi. Se on pieni puu tai pensas, jonka soikeat ja ohutkuoriset hedelmät ovat syötäviä. Hedelmän sisällä on paljon tummia siemeniä, ja se muistuttaa niin maultaan kuin olemukseltaan tavallista tomaattia. Toisen mielipiteen mukaan makua voi myös kuvailla hunajamelonin ja karpalon yhdistelmäksi. Puutomaatin hedelmät ovat 2–8 cm:n pituisia, ja ne kasvavat tertuissa. Pintajuuriset puut kasvavat istukkaasta ja ovat nuorena erittäin herkkiä kylmyydelle. Puu voi kasvaa hieman yli kuusimetriseksi, mutta silloin se tarvitsee suojaa tuulen aiheuttamilta vahingoilta. Hedelmiä alkaa muodostua kahden vuoden ikäisessä puussa. Yksi puu tuottaa hyvässä maaperässä erittäin runsaan sadon.Desert Tropicals Puutomaatti kasvaa luonnonvaraisena Andeilla Perussa, Chilessä, Ecuadorissa ja Boliviassa. Sitä viljellään Argentiinassa, Australiassa, Brasiliassa, Kolumbiassa, Keniassa, Yhdysvalloissa ja Venezuelassa. Mm. Suomeen tuotavat tuontihedelmät viljellään pääasiassa Uudessa-Seelannissa. Puutomaatin hedelmä voidaan syödä lusikalla halkaisemalla se kahtia tai irrottamalla sen kuori kuumalla vedellä. Hedelmä voidaan soseuttaa, ja sitä voidaan käyttää jälkiruokana tai salaateissa. == Lähteet == == Aiheesta muualla == * Kassu - Kasvien suomenkieliset nimet: Puutomaatti eli tomatillo (Solanum betaceum) * United States Department of Agriculture (USDA): Cyphomandra betacea * Dr. Duke's Phytochemical and Ethnobotanical Databases: Cyphomandra betacea * Centre for Agriculture and Biosciences International (CABI): Cyphomandra betacea (tree tomato) Luokka:Koisot Luokka:Hedelmät